ddrg/super_eurlex huggingface dataset:
Κανονισμός (ΕΚ) αριθ. 2564/2001 της Επιτροπής

της 27ης Δεκεμβρίου 2001

για τροποποίηση του κανονισμού (ΕΚ) αριθ. 1280/2001 για τον καθορισμό του ισοζυγίου προβλέψεων εφοδιασμού των Καναρίων Νήσων σε προϊόντα του τομέα του γάλακτος και γαλακτοκομικών προϊόντων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1454/2001 του Συμβουλίου, της 28ης Ιουνίου 2001 για ειδικά μέτρα που αφορούν ορισμένα γεωργικά προϊόντα υπέρ των Καναρίων Νήσων και για την κατάργηση του κανονισμού (ΕΟΚ) αριθ. 1601/92(1), και ιδίως το άρθρο 3 παράγραφος 6,

Εκτιμώντας τα ακόλουθα:

(1) Ο κανονισμός (ΕΚ) αριθ. 2790/94 της Επιτροπής(2), όπως τροποποιήθηκε τελευταία από τον κανονισμό (ΕΚ) αριθ. 1620/1999(3), έχει καθορίσει κυρίως τις λεπτομέρειες εφαρμογής του ειδικού καθεστώτος εφοδιασμού για τις Καναρίους Νήσους σε ορισμένα γεωργικά προϊόντα.

(2) Ο κανονισμός (ΕΚ) αριθ. 1280/2001 της Επιτροπής(4) έχει καθορίσει το ισοζύγιο προβλέψεων σε γαλακτοκομικά προϊόντα για τις Καναρίους Νήσους. Το ισοζύγιο αυτό μπορεί να αναθεωρηθεί στην περίπτωση που είναι αναγκαίο, προβλέποντας προσαρμογές κατά τη διάρκεια του οικονομικού έτους των ποσοτήτων των προϊόντων στα πλαίσια της συνολικής ποσότητας που έχει καθοριστεί συναρτήσει των αναγκών της περιοχής αυτής. Για να ικανοποιηθούν οι ανάγκες σε γαλακτοκομικά προϊόντα στις Καναρίους Νήσους, πρέπει να προσαρμοστούν οι ποσότητες που προβλέπονται για τα προϊόντα αυτά στα ισοζύγια προβλέψεων. Πρέπει συνεπώς να τροποποιηθεί το παράρτημα του κανονισμού (ΕΚ) αριθ. 1280/2001.

(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης του γάλακτος και γαλακτοκομικών προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα του κανονισμού (ΕΚ) αριθ. 1280/2001 αντικαθίσταται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 2001.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 27 Δεκεμβρίου 2001.

Για την Επιτροπή

Franz Fischler

Μέλος της Επιτροπής

(1) ΕΕ L 198 της 21.7.2001, σ. 45.

(2) ΕΕ L 296 της 17.11.1994, σ. 23.

(3) ΕΕ L 192 της 27.7.1999, σ. 19.

(4) ΕΕ L 176 της 27.6.2001, σ. 10.

ΠΑΡΑΡΤΗΜΑ

"ΠΑΡΑΡΤΗΜΑ

Ισοζύγιο προβλέψεων εφοδιασμού των Καναρίων Νήσων για την περίοδο από την 1η Ιουλίου έως τις 31 Δεκεμβρίου 2001

>ΘΕΣΗ ΠΙΝΑΚΑ>"
Κανονισμός (ΕΚ) αριθ. 2604/2001 της Επιτροπής

της 28ης Δεκεμβρίου 2001

για την τροποποίηση, για έκτη φορά, του κανονισμού (ΕΚ) αριθ. 467/2001 του Συμβουλίου για την απαγόρευση της εξαγωγής ορισμένων αγαθών και υπηρεσιών στο Αφγανιστάν, την ενίσχυση της απαγόρευσης πτήσεων και την παράταση της δέσμευσης κεφαλαίων και άλλων οικονομικών πόρων όσον αφορά το Ταλιμπάν του Αφγανιστάν, και την κατάργηση του κανονισμού (ΕΚ) αριθ. 337/2000

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 467/2001 του Συμβουλίου, της 6ης Μαρτίου 2001, για την απαγόρευση της εξαγωγής ορισμένων αγαθών και υπηρεσιών στο Αφγανιστάν, την ενίσχυση της απαγόρευσης πτήσεων και την παράταση της δέσμευσης κεφαλαίων και άλλων οικονομικών πόρων όσον αφορά το Ταλιμπάν του Αφγανιστάν, και την κατάργηση του κανονισμού (ΕΚ) αριθ. 337/2000(1), όπως τροποποιήθηκε τελευταία από τον κανονισμό (ΕΚ) αριθ. 2373/2001 της Επιτροπής(2), και ιδίως το άρθρο 10 παράγραφος 1 δεύτερο εδάφιο,

Εκτιμώντας τα ακόλουθα:

(1) Το άρθρο 10 του κανονισμού (ΕΚ) αριθ. 467/2001 εξουσιοδοτεί την Επιτροπή να τροποποιεί το παράρτημα Ι βάσει των αποφάσεων που λαμβάνονται είτε από το Συμβούλιο Ασφαλείας των Ηνωμένων Εθνών είτε από την Επιτροπή Κυρώσεων Ταλιμπάν.

(2) Το παράρτημα Ι του κανονισμού (ΕΚ) αριθ. 467/2001 καθορίζει τον κατάλογο των προσώπων και των οντοτήτων που καλύπτονται από τη δέσμευση κεφαλαίων δυνάμει του εν λόγω κανονισμού.

(3) Στις 24 Δεκεμβρίου 2001, η Επιτροπή Κυρώσεων Ταλιμπάν αποφάσισε να τροποποιήσει τον κατάλογο προσώπων και οντοτήτων στα οποία εφαρμόζεται η δέσμευση των κεφαλαίων και, επομένως, το παράρτημα Ι πρέπει να τροποποιηθεί αναλόγως,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 467/2001 τροποποιείται ως εξής:

Τα ακόλουθα άτομα προστίθεται στο παράρτημα Ι.:

1. Ummah Tameer E-Nau (Utn), Street 13, Wazir Akbar Khan, Καμπούλ, Αφγανιστάν· Πακιστάν.

2. Mahmood, Sultan Bashir-Ud-Din (A.K.A. Mahmood, Sultan Bashiruddin· A.K.A. Mehmmod, Dr. Bashir Uddin· A.K.A. Mekmud, Sultan Baishiruddin), Street 13, Wazir Akbar Khan, Καμπούλ Αφγανιστάν (ενδεχόμενο έτος γέννησης 1937· ενδεχόμενο έτος γέννησης 1938· ενδεχόμενο έτος γέννησης 1939· ενδεχόμενο έτος γέννησης 1940· ενδεχόμενο έτος γέννησης 1941· ενδεχόμενο έτος γέννησης 1942· ενδεχόμενο έτος γέννησης 1943· ενδεχόμενο έτος γέννησης 1944· ενδεχόμενο έτος γέννησης 1945· εθνικότητα: πακιστανική).

3. Majeed, Abdul (A.K.A. Majeed Chaudhry Abdul· A.K.A. Majid, Abdul) ημερομηνία γέννησης: 15 Απριλίου 1939· ενδεχόμενο γέννησης 1938· εθνικότητα: πακιστανική).

4. Tufail, Mohammed (A.K.A. Tufail, S.M.· A.K.A. Tufail, Sheik Mohammed) εθνικότητα: πακιστανική).

Άρθρο 2

Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Δεκεμβρίου 2001.

Για την Επιτροπή

Christopher Patten

Μέλος της Επιτροπής

(1) ΕΕ L 67 της 9.3.2001, σ. 1.

(2) ΕΕ L 320 της 5.12.2001, σ. 11.
Κανονισμός (ΕΚ) αριθ. 2600/2001 της Επιτροπής

της 28ης Δεκεμβρίου 2001

που εγκρίνει μεταφορές μεταξύ των ποσοτικών ορίων για τα κλωστοϋφαντουργικά προϊόντα και τα είδη ένδυσης καταγωγής Ταϊβάν

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 47/1999 του Συμβουλίου της 22ας Δεκεμβρίου 1998, για το καθεστώς εισαγωγών ορισμένων κλωστοϋφαντουργικών προϊόντων καταγωγής Ταϊβάν(1), όπως τροποποιήθηκε τελευταία από τον κανονισμό (ΕΚ) αριθ. 2279/2001(2) (στο εξής αποκαλούμενος "ο κανονισμός"), και ιδίως τα άρθρα 4 και 9,

Εκτιμώντας τα ακόλουθα:

(1) Το άρθρο 4 του κανονισμού (ΕΚ) 47/1999 προβλέπει ότι επιτρέπονται οι μεταφορές μεταξύ ετών ποσόστωσης.

(2) Η Ταϊβάν υπέβαλε αίτηση για προκαταβολική χρήση των ποσοτικών ορίων για το έτος 2002 στις 29 Νοεμβρίου 2001.

(3) Τα ποσοτικά όρια για το έτος 2002 για την Ταϊβάν ορίστηκαν στον κανονισμό (ΕΚ) αριθ. 3030/93 του Συμβουλίου, της 12ης Οκτωβρίου 1993, περί κοινών κανόνων εισαγωγής ορισμένων κλωστοϋφαντουργικών προϊόντων καταγωγής τρίτων χωρών(3), όπως τροποποιήθηκε τελευταία από τον κανονισμό (ΕΚ) αριθ. 1809/2001 της Επιτροπής(4), δεδομένου ότι η Ταϊβάν θα γίνει μέλος του Παγκόσμιου Οργανισμού Εμπορίου την 1η Ιανουαρίου 2002.

(4) Για τη διασφάλιση της ομαλής μετάβασης και συνέχειας στο κλωστοϋφαντουργικό καθεστώς με την Ταϊβάν, είναι σκόπιμο να γίνει αποδεκτή η αίτηση βάσει των ποσοστώσεων του 2002 που ορίστηκαν στον κανονισμό (ΕΟΚ) αριθ. 3030/93.

(5) Θα ήταν επιθυμητό ο παρών κανονισμός να τεθεί σε ισχύ την επόμενη ημέρα από τη δημοσίευσή του ώστε να μπορέσουν οι επιχειρηματίες να επωφεληθούν το ταχύτερο δυνατό.

(6) Σύμφωνα με το άρθρο 9 του κανονισμού, τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής κλωστοϋφαντουργικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι μεταφορές μεταξύ των ποσοτικών ορίων για κλωστοϋφαντουργικά προϊόντα καταγωγής Ταϊβάν που έχουν καθοριστεί βάσει του κανονισμού (ΕΚ) αριθ. 47/1999, εγκρίνονται για το έτος ποσόστωσης 2001 σύμφωνα με το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Δεκεμβρίου 2001.

Για την Επιτροπή

Pascal Lamy

Μέλος της Επιτροπής

(1) ΕΕ L 12 της 16.1.1999, σ. 1.

(2) ΕΕ L 307 της 24.11.2001, σ. 1.

(3) ΕΕ L 275 της 8.11.1993, σ. 1.

(4) ΕΕ L 252 της 20.9.2001, σ. 1.

ΠΑΡΑΡΤΗΜΑ

>ΘΕΣΗ ΠΙΝΑΚΑ>
Κανονισμός (ΕΚ) αριθ. 371/2001 της Επιτροπής

της 23ης Φεβρουαρίου 2001

περί τροποποιήσεως του κανονισμού (ΕΚ) αριθ. 2734/2000 για τροποποίηση του κανονισμού (ΕΟΚ) αριθ. 1627/89 σχετικά με την αγορά βοείου κρέατος με διαγωνισμό και για παρέκκλιση ή τροποποίηση του κανονισμού (ΕΚ) αριθ. 562/2000 περί λεπτομερών κανόνων εφαρμογής του κανονισμού (ΕΚ) αριθ. 1254/1999 του Συμβουλίου όσον αφορά τα καθεστώτα αγοράς στη δημόσια παρέμβαση στον τομέα του βοείου κρέατος

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1254/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του βοείου κρέατος(1), και ιδίως το άρθρο 47 παράγραφος 8,

Εκτιμώντας τα ακόλουθα:

(1) Ο κανονισμός (ΕΚ) αριθ. 2734/2000 της Επιτροπής, της 14ης Δεκεμβρίου 2000, για τροποποίηση του κανονισμού (ΕΟΚ) αριθ. 1627/89 σχετικά με την αγορά βοείου κρέατος με διαγωνισμό και για παρέκκλιση ή τροποποίηση του κανονισμού (ΕΚ) αριθ. 562/2000 περί λεπτομερών κανόνων εφαρμογής του κανονισμού (ΕΚ) αριθ. 1254/1999 του Συμβουλίου όσον αφορά τα καθεστώτα αγοράς στη δημόσια παρέμβαση στον τομέα του βοείου κρέατος(2), όπως τροποποιήθηκε με τον κανονισμό (ΕΚ) αριθ. 283/2001(3), εισήγαγε ορισμένες τροποποιήσεις ή παρεκκλίσεις στον κανονισμό (ΕΚ) αριθ. 562/2000 της Επιτροπής(4), ώστε να αντιμετωπιστεί η επικρατούσα στην αγορά εξαιρετική κατάσταση την οποία προκάλεσαν τα πρόσφατα γεγονότα που συνδέονται με τη σπογγώδη εγκεφαλοπάθεια των βοοειδών (ΣΕΒ).

(2) Λαμβάνοντας υπόψη την ανωτέρω επικρατούσα στην αγορά εξαιρετική κατάσταση και για να βελτιωθεί η απόδοση των μέτρων παρέμβασης που προβλέπονται από τον κανονισμό (ΕΚ) αριθ. 2734/2000, θα πρέπει να συμπληρωθεί ο πίνακας κατηγοριών που είναι επιλέξιμες στην παρέμβαση με την κατηγορία C για την Αυστρία. Είναι σκόπιμο να τροποποιηθεί κατά συνέπεια ο εν λόγω κανονισμός.

(3) Συνεκτιμώντας την εξέλιξη των γεγονότων, επιβάλλεται η άμεση έναρξη ισχύος του παρόντος κανονισμού.

(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 2 του κανονισμού (ΕΚ) αριθ. 2734/2000 αντικαθίσταται από το ακόλουθο κείμενο: "Άρθρο 2

Κατά παρέκκλιση του άρθρου 4 παράγραφος 1 πρώτο εδάφιο του κανονισμού (ΕΚ) αριθ. 562/2000, τα εξής επιπρόσθετα προϊόντα δύνανται να αγοράζονται στην παρέμβαση:

- κατηγορία Α, κλάση 02 και κλάση 03,

- Αυστρία: κατηγορία C, κλάσεις U3, R3 και 03,

- Ιρλανδια: κατηγορία C, κλάση 04,

- Ηνωμένο Βασίλειο-Βόρειος Ιρλανδία: κατηγορία C, κλάση 04."

Άρθρο 2

Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 23 Φεβρουαρίου 2001.

Για την Επιτροπή

Franz Fischler

Μέλος της Επιτροπής

(1) ΕΕ L 160 της 26.6.1999, σ. 21.

(2) ΕΕ L 316 της 15.12.2000, σ. 45.

(3) ΕΕ L 41 της 10.2.2001, σ. 22.

(4) ΕΕ L 68 της 16.3.2000, σ. 22.
Κανονισμός (ΕΚ) αριθ. 1098/2001 της Επιτροπής

της 5ης Ιουνίου 2001

για την τροποποίηση του κανονισμού (ΕΟΚ) αριθ. 3149/92 περί λεπτομερών κανόνων για τη χορήγηση τροφίμων προερχομένων από τα αποθέματα παρέμβασης στους απόρους της Κοινότητας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3730/87 του Συμβουλίου, της 10ης Δεκεμβρίου 1987, που καθορίζει τους γενικούς κανόνες για την παροχή τροφίμων από τα αποθέματα παρέμβασης σε ορισμένους οργανισμούς για να διανεμηθούν στους απόρους της Κοινότητας(1), όπως τροποποιήθηκε από τον κανονισμό (ΕΚ) αριθ. 2535/95(2), και ιδίως το άρθρο 6,

Εκτιμώντας τα ακόλουθα:

(1) Το άρθρο 3 του κανονισμού (ΕΟΚ) αριθ. 3149/92 της Επιτροπής(3), όπως τροποποιήθηκε τελευταία από τον κανονισμό (ΕΚ) αριθ. 2760/1999(4), θεσπίζει ότι η περίοδος εκτέλεσης του ετήσιου σχεδίου, όπως αυτό ορίζεται στο άρθρο 2 παράγραφος 1 του εν λόγω κανονισμού, εκτείνεται από την 1η Οκτωβρίου έως τις 30 Σεπτεμβρίου του εμπομένου έτους. Έχοντας υπόψη την πείρα που αποκτήθηκε και για να ληφθούν υπόψη οι ειδικές απαιτήσεις της διανομής στους δικαιούχους του σχεδίου, δηλαδή τους απόρους, πρέπει να γίνει αποδεκτό ότι αυτή η διανομή στις φιλανθρωπικές οργανώσεις μπορεί να παραταθεί έως τις 31 Οκτωβρίου του έτους εκτέλεσης του σχεδίου. Μια τέτοια παράταση θα επιτρέψει και τη συντόμευση της ενδιάμεσης φάσης μεταξύ της εκτέλεσης δύο διαδοχικών προγραμμάτων.

(2) Τα μέτρα που προβλέπονται στον παρόντα κανονισμό είναι σύμφωνα με τη γνώμη των σχετικών επιτροπών διαχείρισης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 3 του κανονισμού (ΕΟΚ) αριθ. 3149/92, η παράγραφος 1 αντικαθίσταται από το ακόλουθο κείμενο: "1. Η περίοδος εκτέλεσης του σχεδίου εκτείνεται από την 1η Οκτωβρίου έως τις 30 Σεπτεμβρίου του εμπομένου έτους. Ωστόσο, η διανομή στις φιλανθρωπικές οργανώσεις μπορεί να γίνει έως τις 31 Οκτωβρίου του έτους εκτέλεσης του σχεδίου."

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 5 Ιουνίου 2001.

Για την Επιτροπή

Franz Fischler

Μέλος της Επιτροπής

(1) ΕΕ L 352 της 15.12.1987, σ. 1.

(2) ΕΕ L 260 της 31.10.1995, σ. 3.

(3) ΕΕ L 313 της 30.10.1992, σ. 50.

(4) ΕΕ L 331 της 23.12.1999, σ. 55.
Κανονισμός (ΕΚ) αριθ. 1987/2001 του Συμβουλίου

της 8ης Οκτωβρίου 2001

για την τροποποίηση του κανονισμού (ΕΚ) αριθ. 3072/95 σχετικά με την κοινή οργάνωση αγοράς του ρυζιού

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 37,

την πρόταση της Επιτροπής(1),

τη γνώμη του Ευρωπαϊκού Κοινοβουλίου(2),

τη γνώμη της Οικονομικής και Κοινωνικής Επιτροπής(3),

Εκτιμώντας τα ακόλουθα:

(1) Το άρθρο 6 παράγραφος 3 τελευταίο εδάφιο του κανονισμού (ΕΚ) αριθ. 3072/95 του Συμβουλίου, της 22ας Δεκεμβρίου 1995, σχετικά με την κοινή οργάνωση αγοράς του ρυζιού(4) προβλέπει ότι οι αντισταθμιστικές πληρωμές καταβάλλονται μεταξύ της 16ης Οκτωβρίου και της 31ης Δεκεμβρίου μετά την έναρξη της τρέχουσας περιόδου.

(2) Το άρθρο 8 παράγραφος 1 του κανονισμού (ΕΚ) αριθ. 1251/1999 του Συμβουλίου, της 17ης Μαΐου 1999, για τη θέσπιση καθεστώτος στήριξης των παραγωγών ορισμένων αροτραίων καλλιεργειών(5), προβλέπει μια περίοδο πληρωμής μεταξύ της 16ης Νοεμβρίου και της 31ης Ιανουαρίου.

(3) Το άρθρο 6 παράγραφος 10 του κανονισμού (ΕΟΚ) αριθ. 3508/92 του Συμβουλίου, της 27ης Νοεμβρίου 1992, για τη θέσπιση ενός ολοκληρωμένου συστήματος διαχείρισης και ελέγχου σχετικά με ορισμένα καθεστώτα κοινοτικών ενισχύσεων(6), προβλέπει μία και μόνον αίτηση ενίσχυσης βάσει της έκτασης.

(4) Το άρθρο 7 του κανονισμού (ΕΟΚ) αριθ. 3508/92 προβλέπει ότι το ολοκληρωμένο σύστημα ελέγχου αφορά το σύνολο των αιτήσεων ενίσχυσης που υποβάλλονται. Για να απλουστευθεί η διαχείριση των πληρωμών από τα κράτη μέλη, θα πρέπει να εναρμονισθούν οι προθεσμίες πληρωμής των ενισχύσεων βάσει της έκτασης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 6 παράγραφος 3 τελευταίο εδάφιο του κανονισμού (ΕΚ) αριθ. 3072/95, οι ημερομηνίες "16 Οκτωβρίου και 31 Δεκεμβρίου" αντικαθίστανται, αντιστοίχως, από τις ημερομηνίες "16 Νοεμβρίου και 31 Ιανουαρίου".

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 2001.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 8 Οκτωβρίου 2001.

Για το Συμβούλιο

Ο Πρόεδρος

L. Onkelinx

(1) EE C 213 E της 31.7.2001, σ. 248.

(2) Γνώμη που διατυπώθηκε στις 2 Οκτωβρίου 2001 (δεν έχει ακόμα δημοσιευθεί στην Επίσημη Εφημερίδα).

(3) Γνώμη που διατυπώθηκε στις 12 Σεπτεμβρίου 2001 (δεν έχει ακόμα δημοσιευθεί στην Επίσημη Εφημερίδα).

(4) ΕΕ L 329 της 30.12.1995, σ. 18· κανονισμός όπως τροποποιήθηκε τελευταία από τον κανονισμό (ΕΚ) αριθ. 1667/2000 (ΕΕ L 193 της 29.7.2000, σ. 3).

(5) ΕΕ L 160 της 26.6.1999, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 1672/2000 (ΕΕ L 193 της 29.7.2000, σ. 13).

(6) ΕΕ L 355 της 5.12.1992, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 1593/2000 (ΕΕ L 182 της 21.7.2000, σ. 11).
Κανονισμός (ΕΚ) αριθ. 1112/2001 της Επιτροπής

της 6ης Ιουνίου 2001

σχετικά με παρεκκλίσεις από τις διατάξεις του κανονισμού (ΕΚ, Ευρατόμ) αριθ. 58/97 του Συμβουλίου όσον αφορά τις στατιστικές των ασφαλιστικών υπηρεσιών

(Κείμενο που παρουσιάζει ενδιαφέρον για τον ΕΟΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ, Ευρατόμ) αριθ. 58/97 του Συμβουλίου, της 20ής Δεκεμβρίου 1996, για τις στατιστικές διάρθρωσης των επιχειρήσεων(1), όπως τροποποιήθηκε από τον κανονισμό (ΕΚ, Ευρατόμ) αριθ. 410/98(2), και ιδίως το άρθρο 12 στοιχείο χ),

Εκτιμώντας τα ακόλουθα:

(1) Ο κανονισμός (ΕΚ, Ευρατόμ) αριθ. 58/97 θέσπισε κοινό πλαίσιο για την παραγωγή κοινοτικών στατιστικών σχετικά με τη διάρθρωση, τις δραστηριότητες, τις επιδόσεις και την ανταγωνιστικότητα του ασφαλιστικού τομέα εντός της Κοινότητας.

(2) Το άρθρο 11 του κανονισμού (ΕΚ, Ευρατόμ) αριθ. 58/97 προβλέπει ότι μπορεί να χορηγούνται παρεκκλίσεις από τις διατάξεις των παραρτημάτων του εν λόγω κανονισμού για μια μεταβατική περίοδο.

(3) Τα κράτη μέλη ζήτησαν παρεκκλίσεις από ορισμένες διατάξεις του παραρτήματος 5 του κανονισμού (ΕΚ, Ευρατόμ) αριθ. 58/97, σχετικά με τις στατιστικές των ασφαλιστικών υπηρεσιών, για την περίοδο 2000 έως 2002. Εφόσον τα συστήματα συλλογής στοιχείων των κρατών μελών απαιτούν περαιτέρω προσαρμογές, είναι απαραίτητη η χορήγηση των παρεκκλίσεων.

(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής στατιστικού προγράμματος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Χορηγούνται παρεκκλίσεις από τα χαρακτηριστικά του καταλόγου Β, που παρατίθεται στο σημείο 4 του τμήματος 4 του παραρτήματος 5 του κανονισμού (ΕΚ, Ευρατόμ) αριθ. 58/97, για τα έτη αναφοράς 2000 έως 2002, σύμφωνα με το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 6 Ιουνίου 2001.

Για την Επιτροπή

Franz Fischler

Μέλος της Επιτροπής

(1) ΕΕ L 14 της 17.1.1997, σ. 1.

(2) ΕΕ L 52 της 21.2.1998, σ. 1.

ΠΑΡΑΡΤΗΜΑ

ΒΕΛΓΙΟ

>ΘΕΣΗ ΠΙΝΑΚΑ>

ΔΑΝΙΑ

>ΘΕΣΗ ΠΙΝΑΚΑ>

ΓΕΡΜΑΝΙΑ

>ΘΕΣΗ ΠΙΝΑΚΑ>

ΕΛΛΑΔΑ

>ΘΕΣΗ ΠΙΝΑΚΑ>

ΙΣΠΑΝΙΑ

>ΘΕΣΗ ΠΙΝΑΚΑ>

ΓΑΛΛΙΑ

>ΘΕΣΗ ΠΙΝΑΚΑ>

ΙΡΛΑΝΔΙΑ

>ΘΕΣΗ ΠΙΝΑΚΑ>

ΙΤΑΛΙΑ

>ΘΕΣΗ ΠΙΝΑΚΑ>

ΛΟΥΞΕΜΒΟΥΡΓΟ

>ΘΕΣΗ ΠΙΝΑΚΑ>

ΚΑΤΩ ΧΩΡΕΣ

>ΘΕΣΗ ΠΙΝΑΚΑ>

ΑΥΣΤΡΙΑ

>ΘΕΣΗ ΠΙΝΑΚΑ>

ΠΟΡΤΟΓΑΛΙΑ

>ΘΕΣΗ ΠΙΝΑΚΑ>

ΦΙΝΛΑΝΔΙΑ

>ΘΕΣΗ ΠΙΝΑΚΑ>

ΣΟΥΗΔΙΑ

>ΘΕΣΗ ΠΙΝΑΚΑ>

ΗΝΩΜΕΝΟ ΒΑΣΙΛΕΙΟ

>ΘΕΣΗ ΠΙΝΑΚΑ>
Κανονισμός (ΕΚ) αριθ. 653/2001 της Επιτροπής

της 30ής Μαρτίου 2001

για τον καθορισμό του ανώτατου ποσού της αντισταθμιστικής ενίσχυσης που προκύπτει από το συντελεστή μετατροπής της λίρας στερλίνας, που εφαρμόζεται στις 31 Δεκεμβρίου 2000 και την 1η Ιανουαρίου 2001

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2799/98 του Συμβουλίου, της 15ης Δεκεμβρίου 1998, για τη θέσπιση του γεωργονομισματικού καθεστώτος του ευρώ(1), και ιδίως το άρθρο 5,

Εκτιμώντας τα ακόλουθα:

(1) Ο κανονισμός 2799/98, στο άρθρο 5 παράγραφος 1, ορίζει ότι χορηγείται αντισταθμιστική ενίσχυση στην περίπτωση που η συναλλαγματική ισοτιμία που εφαρμόζεται την ημέρα της γενεσιουργού αιτίας είναι κατώτερη εκείνης που εφαρμοζόταν προηγουμένως. Η ανωτέρω διάταξη δεν εφαρμόζεται πάντως στα ποσά για τα οποία, κατά το διάστημα των 24 μηνών που προηγείτο της εφαρμογής της νέας ισοτιμίας, η ισχύουσα τιμή ήταν κατώτερη από την αντίστοιχη νεότερη.

(2) Η συναλλαγματική ισοτιμία της λίρας στερλίνας που εφαρμόζεται κατά τις ημερομηνίες της γενεσιουργού αιτίας της 31ης Δεκεμβρίου 2000 και της 1ης Ιανουαρίου 2001 είναι κατώτερη του προηγουμένως εφαρμοζόμενου συντελεστή.

(3) Οι αντισταθμιστικές ενισχύσεις πρέπει να χορηγούνται υπό τις συνθήκες που αναφέρονται στον κανονισμό (ΕΚ) αριθ. 2799/98 και στον κανονισμό (ΕΚ) αριθ. 2808/98 της Επιτροπής, της 22ας Δεκεμβρίου 1998, περί λεπτομερειών εφαρμογής του γεωργονομισματικού καθεστώτος του ευρώ στο γεωργικό τομέα(2), όπως τροποποιήθηκε τελευταία από τον κανονισμό (ΕΚ) αριθ. 2452/2000(3).

(4) Τα ποσά της αντισταθμιστικής ενίσχυσης καθορίζονται σύμφωνα με τα άρθρα 5 και 9 του κανονισμού (ΕΚ) αριθ. 2799/98 και το άρθρο 10 του κανονισμού (ΕΚ) αριθ. 2808/98.

(5) Τα μέτρα που προβλέπονται στον παρόντα κανονισμό είναι σύμφωνα με τη γνώμη των σχετικών επιτροπών διαχείρισης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο παράρτημα του παρόντος κανονισμού παρατίθενται τα ανώτατα ποσά της πρώτης μερίδας της αντισταθμιστικής ενίσχυσης που μπορεί να χορηγήσει το Ηνωμένο Βασίλειο συνεπεία της διαπιστωθείσας μείωσης, κατά τις ημερομηνίες της γενεσιουργού αιτίας της 31ης Δεκεμβρίου 2000 και της 1ης Ιανουαρίου 2001, του συντελεστή μετατροπής της λίρας στερλίνας έναντι του προηγουμένως εφαρμοζόμενου συντελεστή μετατροπής.

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Μαρτίου 2001.

Για την Επιτροπή

Franz Fischler

Μέλος της Επιτροπής

(1) ΕΕ L 349 της 24.12.1998, σ. 1.

(2) ΕΕ L 349 της 24.12.1998, σ. 36.

(3) ΕΕ L 282 της 8.11.2000, σ. 9.

ΠΑΡΑΡΤΗΜΑ

Ανώτατα ποσά της πρώτης μερίδας της αντισταθμιστικής ενίσχυσης εκφραζόμενα σε εκατομμύρια ευρώ

>ΘΕΣΗ ΠΙΝΑΚΑ>
Διορθωτικό στον κανονισμό (ΕΚ) αριθ. 563/2002 της Επιτροπής, της 2ας Απριλίου 2002, για την τροποποίηση του κανονισμού (ΕΚ) αριθ. 466/2001 για τον καθορισμό μέγιστων τιμών ανοχής για ορισμένες προσμείξεις στα τρόφιμα

(Επίσημη Εφημερίδα των Ευρωπαϊκών Κοινοτήτων L 86 της 3ης Απριλίου 2002)

Σελίδα 5, το άρθρο 1 παράγραφος 2 αντικαθίσταται από το ακόλουθο κείμενο: "2. Το τμήμα 1 του παραρτήματος Ι αντικαθίσταται από το κείμενο του παραρτήματος του παρόντος κανονισμού."
Διορθωτικό στον κανονισμό (ΕΚ) αριθ. 996/2002 της Επιτροπής, της 11ης Ιουνίου 2002, για τη θέσπιση ορισμένων λεπτομερειών εφαρμογής του κανονισμού (ΕΟΚ) αριθ. 2019/93 του Συμβουλίου όσον αφορά τις συμπληρωματικές ενισχύσεις στον τομέα του βοείου κρέατος προς όφελος των μικρών νησιών του Αιγαίου Πελάγους

(Επίσημη Εφημερίδα των Ευρωπαϊκών Κοινοτήτων L 152 της 12ης Ιουνίου 2002)

Περιεχόμενα και σελίδα 14, στον τίτλο:

αντί: "Κανονισμός (ΕΚ) αριθ. 996/2002"

διάβαζε: "Κανονισμός (ΕΚ) αριθ. 997/2002".
Διορθωτικό στον κανονισμό (ΕΚ) αριθ. 1223/2002 της Επιτροπής, της 8ης Ιουλίου 2002, για κατάταξη εμπορευμάτων στη συνδυασμένη ονοματολογία

(Επίσημη Εφημερίδα των Ευρωπαϊκών Κοινοτήτων L 179 της 9ης Ιουλίου 2002)

Σελίδα 8, αιτιολογική σκέψη 5:

αντί:

Τα μέτρα που προβλέπονται στον παρόντα κανονισμό είναι συμφωνα με τη γνώμη της επιτροπής τελωνειακού κώδικα,,

διάβαζε:

H επιτροπή τελωνειακού κώδικα δεν εξέφρασε γνώμη μέσα στην προθεσμία που έθεσε ο πρόεδρός της,.
Διορθωτικό στον κανονισμό (ΕΚ) αριθ. 1176/2002 της Επιτροπής, της 28ης Ιουνίου 2002 για τον καθορισμό των ιδιαίτερων λεπτομερειών για την εξαγωγή ορισμένων οπωροκηπευτικών ή μεταποιημένων προϊόντων με βάση τα οπωροκηπευτικά προς την Εσθονία και για την τροποποίηση των κανονισμών (ΕΚ) αριθ. 1961/2001 και (ΕΚ) αριθ. 1429/95

(Επίσημη Εφημερίδα των Ευρωπαϊκών Κοινοτήτων L 170 της 29ης Ιουνίου 2002)

Σελίδα 69:

- δεύτερη αιτιολογική σκέψη:

αντί: "...1148/2002..."

διάβαζε: "...1151/2002...".

- υποσημείωση (7):

αντί: "...σελίδα 11..."

διάβαζε: "...σελίδα 15...".

Σελίδα 70:

- άρθρο 2 παράγραφος 1 β):

- έντεκα περιπτώσεις:

αντί: "...1148/2002..."

διάβαζε: "...1176/2002...",

- στην πέμπτη περίπτωση: η λέξη "...Council..." διαγράφεται.